CELEX: 62013TN0566
Language: hr
Date: 2013-10-25 00:00:00
Title: Predmet T-566/13: Tužba podnesena 25. listopada 2013. — Hostel Tourist World protiv OHIM-a — WRI Nominees (HostelTouristWorld.com)

1.2.2014   
            
            
               HR
            
            
               Službeni list Europske unije
            
            
               C 31/11
            
         Tužba podnesena 25. listopada 2013. — Hostel Tourist World protiv OHIM-a — WRI Nominees (HostelTouristWorld.com)
   (Predmet T-566/13)
   2014/C 31/19
   Jezik na kojem je tužba podnesena: španjolski
   
      Stranke
   
   
      Tužitelj: Hostel Tourist World, SL (Sevilla, Španjolska) (zastupnica: J. M. Bartrina Díaz, odvjetnica)
   
      Tuženik: Ured za usklađivanje na unutarnjem tržištu (žigovi i dizajni)
   
      Druga stranka pred žalbenim vijećem: WRI Nominees Ltd (Luxembourg, Luksemburg)
   
      Zahtjevi
   
   Tužitelj od Općeg suda zahtijeva da:
   
               —
            
            
               poništi i preinači odluku OHIM-a kojom je prihvaćena žalba odnosno prigovor WRI Nominees Ltd u pogledu poništenja odnosno proglašavanja ništavim žiga Zajednice br. 7 241 862 HOSTELTOURISTWORLD za razrede 39 i 43 međunarodne nomenklature;
            
         
               —
            
            
               u skladu s člankom 65. stavkom 2. Uredbe br. 207/2009 proglasi nedopuštenim odnosno neosnovanim prigovor koji je podnijelo društvo WRI Nominees Ltd u pogledu ništavosti žiga Zajednice br. 7 241 862„HOSTELTOURISTWORLD.COM” za razrede 35, 39 i 43 ili, ako to nije moguće, naloži OHIM-u usvajanje mjera potrebnih za izvršenje presude kojom se prihvaćaju zahtjevi izneseni u ovoj tužbi;
            
         
               —
            
            
               naloži OHIM-u snošenje troškova.
            
         
      Tužbeni razlozi i glavni argumenti
   
   
      Registrirani žig Zajednice protiv kojeg je podnesen zahtjev za proglašavanje žiga ništavim: figurativni žig „HostelTouristWorld.com” za usluge iz razreda 35, 39 i 43 — registrirani žig Zajednice br. 7 241 862
   
      Nositelj žiga Zajednice: tužitelj
   
      Stranka koja zahtijeva proglašenje žiga Zajednice ništavim: WRI Nominees Ltd
   
      Obrazloženje zahtjeva za proglašavanje žiga ništavim: povreda članka 8. stavka 1. točke (b) Uredbe br. 207/2009 u vezi s člankom 53. stavkom 1. točkom (a) navedene uredbe te članka 8. stavka 4. Uredbe br. 207/2009 u vezi s člankom 53. stavkom 1. točkom (c) navedene uredbe
   
      Odluka Odjela za poništaje: odbijanje zahtjeva za proglašavanje žiga ništavim
   
      Odluka žalbenog vijeća: djelomično prihvaćanje žalbe WRI Nominees Ltd i djelomično poništenje odluke Odjela za poništaje
   
      Tužbeni razlozi:
   
   
               —
            
            
               povreda članaka 63. i 64. Uredbe br. 207/2009;
            
         
               —
            
            
               povreda članka 8. stavka 1. točke (b) Uredbe br. 207/2009 u vezi s člankom 53. stavkom 1. točkom (a) navedene uredbe.